Tarpeia

Tarpeia era una verghjina vestali, figliola di u cummandanti di a citatedda rumana, Spurio Tarpeio, chì à i tempi di Romulu fù currotta incù l'oru da u rè sabinu, Titu Tazio è parmissi ch'è l'armati numichi intrissini in a citatedda furtificata incù l'ingannu.Liviu, Ab Urbe cundita libri, I, 11.Dionigi d'Alicarnassu, VII, 35, 4; VIII, 78, 5.

 A lighjenda 

Titu Liviu conta:

A ghjuvanetta par u desideriu di pusseda i bracciuletti d'oru ch'eddi purtavani i sabini à u bracciu mancu,Plutarcu, Vita di Romulu, 17, 2. avaria cusì apartu, a notti siguenti, a porta di a cità à i numichi cummandati da Titu Tazio, i quali, appena intruti, li ghjittàni, prima frà tutti u so cummandanti Titu Tazio, micca solu i bracciuletti d'oru ma dinò i so pisanti scudi, uccidendu la par via di u pesu è di u numaru di l'ughjetti chì l'aviani cuparta.Plutarcu, Vita di Romulu, 17, 4.Floro, Epitoma de Titu Liviu bellorum omnium annorum DCC, I, 1.12. U stessu Tarpeo, u babbu di Tarpeia, fù accusatu di tradimentu è cundannatu.Plutarcu, Vita di Romulu, 17, 5. 

Plutarcu conta altri dui virsioni di a storia di stu parsunaghju mitulogicu feminicciu: 
 a prima sustinia (sicondu a virsioni di un certu Antigono, forsi Antigono di Caristo) ch'edda era a figliola di u stessu Titu Tazio, u cummandanti di i Sabini, a quali fù custretta à viva incù Romulu è ebbi sta sorti par vulintà di u babbu;
 a siconda racuntava a virsioni di un certu Similo, abbastanza invirisimili par u stessu Plutarcu, sicondu u quali Tarpeia avaria cunsignatu a rocca capitulina à i Celti Boii, micca à i Sabini, apposta chì s'era innamurata di u so rè.Plutarcu, Vita di Romulu, 17, 6.

Si conta, infini, chì u fattu chì Tarpeia fussi stata sippiddita probbiu in i circonda di una rocca posta nantu à u Campidogliu, da a stessa ni presi u nomu: rupes Tarpeia o saxum Tarpeiumi o Tarpeius monsi (Rocca Tarpea o Sassu tarpeu),Plutarcu, Vita di Romulu, 18, 1. alminu finu à quandu Tarquiniu Prisco o Tarquiniu u Superbu ùn fecini micca trasfiriscia i resti di a zitedda è didicàni u locu à Ghjovi. Sempri à u tempu di Plutarcu esistia una rupes Tarpeia nantu à u Campidogliu, da a quali erani ghjittati i parsoni malvaghji.

 Noti 

 Bibliugrafia 
 Liviu, Ab Urbe cundita libri, I.
 Dionigi d'Alicarnassu, VII è VIII.
 Plutarcu, Vita di Romulu, 17.

 Da veda dinò 
 Rocca tarpea

Categoria:Parsunaghji di a mitulugia rumana